
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 611 


9 Μαΐου 2000 


ΑΠΟΦΑΣΕΙ Σ 

Αριθ. ΔΥ3α/οικ. 315 

Μεταβίβαση αρμοδιοτήτων και του δικαιώματος υπογρα¬ 
φής εγγράφων "Με εντολή Υπουργού" στους Γενικούς 
Γραμματείς, Γενικούς Διευθυντές και ανώτερους 
υπαλλήλους του Υπουργείου Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Εχοντας υπόψη τις διατάξεις: 

1. Των άρθρων 16, 25 και 29 του Ν. 1558/1985 (ΦΕΚ 137 
Α) "Κυβέρνηση και Κυβερνητικά Οργανα". 

2. Του άρθρου 81 παρ. 1 του Ν. 1892/1990 (ΦΕΚ 101 Α), "Για 
τον εκσυγχρονισμό και την ανάπτυξη και άλλες διατάξεις". 

3. Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985, όπως 
αντικαταστάθηκε με το άρθρο 1 παρ. 2ατου Ν. 2469/1997 
(ΦΕΚ 38 Α). 

4. Του Π.Δ. 68/1987 (ΦΕΚ 39 Α) "Σύσταση της Γενικής 
Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων". 

5. Του Π.Δ. 95/2000 (ΦΕΚ 76 Α) "Οργανισμόςτου Υπουρ¬ 
γείου Υγείας και Πρόνοιας. 

6. Της αρ. 710/2.12.1992 απόφασης του Πρωθυπουρ¬ 
γού "Σύσταση δέκα τριών (13) θέσεων Υφυπουργών" 
(ΦΕΚ 712 Β). 

7. Του Π.Δ. 143/2000 (ΦΕΚ 122 Α) "Διορισμός Υπουρ¬ 
γών, Αναπληρωτή Υπουργού και Υφυπουργών". 

8. Των αρ. ΔΥ1α/9352/26.4.2000 (ΦΕΚ 100 Γ ) και 
8734/18.4.2000 (ΦΕΚ 91 Γ) κοινών αποφάσεων του Πρω¬ 
θυπουργού και του Υπουργού Υγείας και Πρόνοιας Διορι¬ 
σμός Γενικού Γ ραμματέα και Γ ενικού Γ ραμματέα Πρόνοι¬ 
ας, αντίστοιχα. 

9. Της αρ. ΔΥ1 α/3880/26.2.1998 απόφασηςτου Υπουργού 
Υγείας και Πρόνοιας "Τοποθέτηση Γενικών Διευθυντών". 

10. Τις ΠΥΣ 103/1991 (ΦΕΚ 140 Α) και 83/1992 (ΦΕΚ 127 
Α) "Αρμοδιότητες Γ ενικών Γ ραμματέων σε θέματα κατά¬ 
στασης προσωπικού". 

11. Της 2850/18.4.2000 Κοινής Απόφασης του Πρωθυ¬ 
πουργού και του Υπουργού Υγείας και Πρόνοιας "Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας ΧριστίναΣπυράκη καιΔημήτριο Θάνο" (ΦΕΚ565 Β). 

12. Το γεγονός ότι από την παρούσα απόφαση δεν προ- 
καλείταιδαπάνη σε βάροςτου Κρατικού Προϋπολογισμού. 

13. Την ανάγκη εύρυθμης και αποδοτικής λειτουργίας των 


ΥπηρεσιώντουΥπουργείουκαιτηνταχεία διεκπεραίωση των 
υποθέσεων που έχουν ανατεθεί σε αυτές αποφασίζουμε: 

Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Άρθρο 1 

Γ ενικές αρμοδιότητες 

Ο Γενικός Γραμματέας του Υπουργείου προϊσταται 
αμέσως μετά τον Υπουργό και τους Υφυπουργούς όλων 
των υπηρεσιών του Υπουργείου εκτός της Γενικής Γ ραμ¬ 
ματείας Πρόνοιας (Π.Δ. 68/1987 ΦΕΚ39 Α). 

Προσυπογράφει όλα τα έγγραφα, που υπογράφει ο 
Υπουργός και ασκεί ειδικότερα τις αρμοδιότητες, που 
ορίζονται στα παρακάτω άρθρα. 

Άρθρο 2 

Μεταβίβαση αντικειμένου Υπηρεσιών - Εξαιρέσεις 

Στο Γ ενικό Γ ραμματέα του Υπουργείου μεταβιβάζουμε 
τις αρμοδιότητες των Διευθύνσεων Προσωπικού και Προ¬ 
σωπικού Νομικών Προσώπων, που αφορούν καθ’ οιονδή- 
ποτε τρόπο σε θέματα κατάστασης προσωπικού των υπη¬ 
ρεσιών και φορέων αρμοδιότητας του Υπουργείου πλην 
των θεμάτων, που αφορούν τους Γ ενικούς Διευθυντές και 
την πειθαρχική δικαιοδοσία. 

1. Στις αρμοδιότητες αυτές περιλαμβάνονται ιδίως 
όσες αφορούν: 

α. στη διαδικασία διορισμού του με οποιαδήποτε σχέση 
προσωπικού του Υπουργείου, των υπαγομένων σε αυτό 
αποκεντρωμένων υπηρεσιών καθώς και όλων των νομι¬ 
κών προσώπων για το προσωπικό των οποίων υφίσταται 
κατά τον Οργανισμό του Υπουργείου τέτοια αρμοδιότητα 
(προκήρυξη διαγωνισμού, διορισμού, ανάληψη υπηρε¬ 
σίας, ανάκληση διορισμού κ.λπ.) 

β. στην κύρωση πινάκων προακτέων και στις αποφάσεις 
προαγωγών και ανακλήσεις αυτών 
γ. στις κάθε φύσης μετακινήσεις του προσωπικού αυτού, 
όπως τοποθετήσεις, μεταθέσεις, αποσπάσεις, μετατάξεις 
εντός και εκτός του Υπουργείου, όταν από τις οικείες δια¬ 
τάξεις προβλέπεται κοινή απόφαση, απλές μετακινήσεις 
εντός του Υπουργείου ή του νομικού προσώπου κ.λπ. 

δ. στη θέση υπαλλήλων σε κατάσταση δυνητικής αρ¬ 
γίας και επαναφοράς σε ενέργεια 
ε. στη χορήγηση των κάθε είδους εκπαιδευτικών αδειών 
με ή χωρίς αποδοχές. 

στ. στη χορήγηση άδειας για το εξωτερικό χωρίς απο¬ 
δοχές, βάσει ειδικών διατάξεων. 

2. Από τις ανωτέρω αρμοδιότητες, εξαιρούνται: 

α. Οσες ανάγονται στην υπογραφή πράξεων, που έχει 
συναρμοδιότητα και άλλος ή και άλλοι Υπουργοί ή Υφυ¬ 
πουργοί. 

β. Οσες αναφέρονται σε θέματα γενικότερης σημασίας. 

γ. Οσες αναφέρονται στη συγκρότηση Συμβουλίων και 
Επιτροπών εκτός από τις αποφάσεις συγκρότησης Επι¬ 
τροπών διαγωνισμών και παραλαβών για προμήθειες του 
Υπουργείου. 

δ. Οσες αναφέρονται σε διορισμούς διοικήσεων των 
εποπτευομένων φορέων. 

3. Επίσης από τις ανωτέρω μεταβιβαζόμενες αρμοδιό¬ 
τητες εξαιρούνται αυτές οι οποίες με την παρούσα από¬ 
φαση εκχωρούνται σε κατώτερα όργανα (Γενικούς Διευ¬ 
θυντές, Διευθυντές και Προϊσταμένους Τμημάτων). 

Άρθρο 3 

Μεταβίβαση δικαιώματος υπογραφής εγγράφων με 
εντολή Υπουργού όταν δεν υπάρχει Γ ενικός Διευθυντής 
Υγείας ή Διοικητικής Υποστήριξης και Τεχνικών Υποδομών 

Ο Γ ενικός Γ ραμματέας εκτός από τις αρμοδιότητες των 
προηγουμένων άρθρων, ασκεί τις αρμοδιότητες, που πε- 
ριγράφονται στα άρθρα 9 και 10 της παρούσης όταν απου¬ 
σιάζει, κωλύεται ή δεν υπάρχει ο Γ ενικός Διευθυντής Υγεί¬ 
ας ή Διοικητικής Υποστήριξης και Τεχνικών Υποδομών. 

Άρθρο 4 

Δικαίωμα υπογραφής εγγράφων "Με εντολή Υπουργού" 

Ο Γ ενικός Γ ραμματέας του Υπουργείου εκτός από τις αρ¬ 
μοδιότητες των προηγουμένων άρθρων έχει δικαίωμα 
υπογραφής για τα εξής θέματα του Υπουργείου, εξαιρου- 
μένων των θεμάτων της Γ ενικής Γ ραμματείας Πρόνοιας. 

1. Την έγκριση προϋπολογισμού, απολογισμού και ισο¬ 
λογισμού των Νομικών Προσώπων, που εποπτεύονται 
από την Κεντρική Υπηρεσία του Υπουργείου, πλην αυτών 
του Τομέα Πρόνοιας. 

2. Τις αποφάσεις μετάβασης ειδικευομένων γιατρών σε 
αναγνωρισμένα κέντρα του εξωτερικού για πραγματο¬ 
ποίηση ειδίκευσης διάρκειας μέχρι έξι (6) μηνών Ν. 
2194/1994 (ΦΕΚ34Α). 

3. Τις αποφάσεις απόσπασης γιατρών υπόχρεων υπη¬ 
ρεσίας υπαίθρου σε Νοσηλευτικά Ιδρύματα Ν. 1963/1991 
άρθρο 20 (ΦΕΚ138Α). 

4. Τις αποφάσεις πρόσληψης γιατρών χωρίς ειδικότητα 
υποχρέων για την εκπλήρωση της υποχρέωσης υπηρε¬ 
σίας υπαίθρου του Ν.Δ. 67/1968 με σύμβαση εργασίας 
ιδιωτικού δικαίου ορισμένου χρόνου και τοποθέτησή 
τους για τρίμηνη εκπαίδευση σε Νοσηλευτικά Ιδρύματα 
σύμφωνα με το Ν. 2519/1997 άρθρο 26 παρ. 4 (ΦΕΚ 165 
Α) και την υπ' αριθμ. ΔΥ13α/οικ.39931 /24.11.1997 Απόφα¬ 
ση (ΦΕΚ 1126 Β). 

5. Τις πάσης φύσεως παρατάσεις παραμονής των για¬ 
τρών υποχρέων υπηρεσίας υπαίθρου, μετά την εκπλήρω¬ 
ση της υποχρεωτικής υπηρεσίας υπαίθρου. 

6. Τις αποφάσεις παράτασης παραμονής υπεραρίθμων 
γιατρών Ν. 1609/1986 (ΦΕΚ 86 Α). 

7. Τις εγκυκλίους και αποφάσεις σε θέματα οργάνωσης 
των Υπηρεσιών του Υπουργείου και των εποπτευομένων 
Νομικών Προσώπων, εφαρμογής μέτρων για την απλού- 
στευση των γραφειοκρατικών τύπων και διαδικασιών και 
τη βελτίωση σχέσεων Κράτους - Πολίτη. 

8. Τις αποφάσεις έγκρισης συμμετοχής υπαλλήλων σε 


συνέδρια, σεμινάρια, επιτροπές, συναντήσεις και ομάδες 
εργασίας του εσωτερικού και εξωτερικού. 

9. Τα ερωτήματα στο Ανώτατο Ειδικό Επιστημονικό 
Συμβούλιο Υγείας (Α.Ε.Ε.Σ.Υ.) και στο Κεντρικό Συμβού¬ 
λιο Υγείας (ΚΕ.Σ.Υ.) για γνωμοδότηση, γενικότερης και 
καθοριστικής σημασίας. 

10. Τα ερωτήματα προς τα Υπηρεσιακά Συμβούλια 
εκτός από τα ερωτήματα προς το Ειδικό Υπηρεσιακό Συμ¬ 
βούλιο του άρθρου 158του Ν. 2683/1999 (ΦΕΚ 19 Α). 

11. Τα ερωτήματα στο Γραφείο Νομικού Συμβούλου 
του Υπουργείου. 

12. Τις αποφάσεις έγκρισης καταβολής αποζημίωσης 
υπερωριακής απασχόλησης ως και των νυκτερινών 
ωρών, αργιών και εξαιρέσιμων ημερών υπαλλήλων της 
Κεντρικής Υπηρεσίας του Υπουργείου καθώς και εκείνων, 
που υπηρετούν στα Πολιτικά Γραφεία Υπουργού, Υφυ¬ 
πουργών και Γ ενικών Γ ραμματέων. 

13. Την αποδοχή ή μη της γνωμοδότησης του ΚΕ.Σ.Υ. 
για έγκριση χορήγησης εκπαιδευτικών αδειών. 

14. Τις αποφάσεις διορισμών γιατρών του Ε.Σ.Υ. τωνπε- 
ριπτώσεων του άρθρου 69 παρ. 5 του Ν. 2071/1992 και 
εκείνων για τις οποίες διαπιστώνεται διαφωνία της υπη¬ 
ρεσίας για λόγους νομιμότητας του σχετικού πρακτικού 
επιλογής του αρμόδιου ΣΚΕΙΟΠΝΙ. 

15. Τις αποφάσεις μεταθέσεων, αποσπάσεων έγκρισης 
για μετακίνηση εκτός έδρας γιατρών Ε.Σ.Υ. 

16. Τις αποφάσεις ανακλήσεων διορισμών γιατρών Ε.Σ.Υ. 

17. Τη χορήγηση κάθε είδους εκπαιδευτικών αδειών με 
ή χωρίς αποδοχές γιατρών Ε.Σ.Υ. 

18. Τα ερωτήματα προς τα Υπηρεσιακά Συμβούλια για¬ 
τρών Ε.Σ.Υ. 

19. Τον ορισμό εκπροσώπων σε συνέδρια, σεμινάρια, 
ημερίδες, διαλέξεις ή εκπαιδευτικά προγράμματα για θέ¬ 
ματα αρμοδιότητας του Υπουργείου. 

20. Την έγκριση λήψης πάσης φύσεως αδειών στους 
Προϊσταμένους των Υπηρεσιών, που υπάγονται απ'ευθεί- 
ας στον Υπουργό ή στο Γενικό Γραμματέα. 

21. Τη χορήγηση άδειας με αποδοχές για παράσταση 
σε δίκη. 

22. Τις αποφάσεις, εγκυκλίους ή έγγραφα για την ορ¬ 
γάνωση σεμιναρίων και τη διενέργειά τους. 

23. Την έγκριση συμμετοχής υπαλλήλωντου Υπουργεί¬ 
ου και των Ν.Π.Δ.Δ. στα προγράμματα εισαγωγικής εκ¬ 
παίδευσης. 

24. Την έγκριση συμμετοχής υπαλλήλωντου Υπουργεί¬ 
ου στα επιμορφωτικά προγράμματα του ΙΝ.ΕΠ. για Διευ¬ 
θυντές και Προϊσταμένους Τμημάτων. 

25. Τον προγραμματισμό εκπαιδευτικών προγραμμάτων. 

26. Τη γνωστοποίηση συνεδρίων, συμποσίων, ημερίδων 
κ.λπ. και άδεια συμμετοχής σ' αυτά των ενδιαφερομένων 
υπαλλήλωντου Υπουργείου μας και των Ν.Π.Δ.Δ. 

27. Την έγκριση συμμετοχής στα προγράμματα ξένων 
γλωσσών. 

28. Την έκδοση εγκυκλίων για το συντονισμό των υπη¬ 
ρεσιών ΠΆΜ. - Π.Σ.Ε.Α. σε περιπτώσεις καύσωνα, πλημ¬ 
μυρών κ.λπ. εκτάκτων αναγκών. 

29. Τα έγγραφα γενικότερου ενδιαφέροντος προς τις Νο¬ 
μαρχιακές Αυτοδιοικήσεις με τα οποία δίνονται οδηγίες και 
διευκρινήσεις σχετικά με τη χάραξη της γραμμής της Πολι¬ 
τικής Ηγεσίας στοντομέα αρμοδιότητας ΠΆΜ. - Π.Σ.Ε.Α. 

30. Την παροχή στοιχείων σε διεθνείς οργανισμούς, 
που αφορούν την άσκηση της πολιτικής της Κυβερνήσε- 
ως επί αντικειμένων του Υπουργείου. 

31. Την έγκριση σκοπιμότητας για δαπάνες δημοσίων 
σχέσεωνποσού 50.001 - 500.000 δρχ. 

32. Την ανάθεση των μηχανογραφικών εργασιών των 
Υπηρεσιών του Υπουργείου και των Νομικών Προσώπων, 
που εποπτεύονται από αυτό δαπάνης ποσού μέχρι 
10.000.000 δρχ. 

33. Τις αποφάσεις και εντολές, που αφορούν δαπάνες, 
εγκρίσεις, καθώς και κάθε σχετική με το θέμα των υπηρε¬ 
σιών και των εποπτευομένων Νομικών Προσώπων του 
Υπουργείου ποσού από 15.000.001 - 40.000.000 δρχ. 
ύστερα από Υπουργική απόφαση σκοπιμότητας. 

34. Τις αποφάσεις έγκρισης, ανάληψης και διάθεσης πι¬ 
στώσεων και πράξεων αναγνώρισης δαπανών, την έκδο¬ 
ση χρηματικών ενταλμάτων καθώς και αποφάσεων έκδο¬ 
σης και παράτασης χρηματικών ενταλμάτων προπληρω¬ 
μής από πιστώσεις του τακτικού προϋπολογισμού για 
ποσά 40.000.001 - 100.000.000 δρχ. και των ειδικών λο¬ 
γαριασμών για ποσά από 40.000.001 -70.000.000 δρχ. για 
μη εξειδικευμένες δαπάνες, ύστερα από Υπουργική από¬ 
φαση σκοπιμότητας. 

35. Την έγκριση σκοπιμότητας επισκευών διαρρυθμίσε¬ 
ων, βελτιώσεων αποπεράτωσης, συντήρησης κτιρίων, 
προμήθειας και συντήρησης εξοπλισμού πάσης φύσεως 
των Κεντρικών Υπηρεσιώντου Υπουργείου από2.000.001 
δρχ. μέχριτου ποσού, που κάθε φορά ορίζεται από τις κεί¬ 
μενες διατάξεις ότι απαιτείται διενέργεια πρόχειρου δια¬ 
γωνισμού. Για δε τα εποπτευόμενα Νομικά Πρόσωπα του 
Υπουργείου μέχρι του ποσού, που κάθε φορά ορίζεται 
από τις κείμενες διατάξεις ότι απαιτείται διενέργεια πρό¬ 
χειρου διαγωνισμού. 

36. Την έγκριση σκοπιμότητας για σύναψη συμβάσεων 
εκτέλεσης έργου της καθαριότητας κτιριακών εγκαταστά¬ 
σεων και παραρτημάτων των Υπηρεσιώντου Υπουργείου και 
των εποπτευομένων Νομικών Προσώπων του Τομέα Υγείας 
υπό τους όρους και προϋποθέσεις του άρθρου 37 του Ν. 
2072/1992 (ΦΕΚ 125 Α) και της ΔΙΠΙΔΔ/Ε3/23/22.9.1992 
εγκυκλίου του Υπουργείου Προεδρίας της Κυβέρνησης μέ¬ 
χρι του ποσού, που κάθε φορά ορίζεται από τις κείμενες δια¬ 
τάξεις ότι απαιτείται διενέργεια πρόχειρου διαγωνισμού. 

37. Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικώς προϊστά¬ 
μενος σύμφωνα μετις διατάξειςτου Ν. 2683/1999 (ΦΕΚ 19 Α). 

38. Τις αποφάσεις ή έγγραφα για θέματα στα οποία συ¬ 
μπράττουν διαφορετικές Γενικές Διευθύνσεις του Υπουρ¬ 
γείου. 

39. Τις αποφάσεις αποδοχής αιτήσεων συμμετοχής σε 
κλειστό διαγωνισμό. 

40. Τις αποφάσεις κατακύρωσης διαγωνισμών για προ¬ 
μήθεια ειδών. 

41. Τις ματαιώσεις διαγωνισμών και την προμήθεια των 
ειδών με διαπραγμάτευση ή διαπραγμάτευση χωρίς δια¬ 
γωνισμό. 

42. Την κήρυξη προμηθευτή εκπτώτου και την προμή¬ 
θεια του είδους σε βάρος του με οποιοδήποτε τρόπο. 

43. Τη μετάθεση συμβατικού χρόνου παράδοσης ή 
φόρτωσης του είδους. 

44. Την επιβολή ή μη προστίμου για εκπρόθεσμη παρά¬ 
δοση ή φόρτωση συμβατικού είδους ή έκπτωση τιμής για 
ποιοτικές αποκλίσεις ή επιβολή ποινής για αντισυμβατική 
ενέργεια του προμηθευτή σε ύψος προστίμου. 

45. Την έγκριση παραλαβής ή απόρριψης είδους για 
χρονική υπηρημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος αξίας 
της υπό κρίσιν ποσότητας. 


46. Τον καταλογισμό του διαφέροντος σε βάρος έκπτω¬ 
του προμηθευτή και επιβολή των προβλεπομένων άλλων 
κυρώσεων. 

47. Τις οριστικές ανακοινώσεις ανάθεσης μετά από δια¬ 
πραγμάτευση σε εκτέλεση σχετικών αποφάσεων. 

48. Τις οριστικές ανακοινώσεις κατακυρώσεων σε εκτέ¬ 
λεση σχετικών αποφάσεων. 

49. Την υπογραφή συμβάσεων. 

50. Την παράταση συμβατικού χρόνου παράδοσης ή 
φόρτωσης του είδους με επιφύλαξη των δικαιωμάτωντου 
Δημοσίου επιβολής προστίμου για εκπρόθεσμη παράδο¬ 
ση ή φόρτωση. 

Γ ια τις περιπτώσεις από 39 έως και 50 το ποσόν καθορί¬ 
ζεται από 40.000.001 δρχ. έως 100.000.000 δρχ. 

Άρθρο 5 

Συναρμοδιότητα υπογραφής Κοινών Αποφάσεων 

Ο Γενικός Γραμματέας του Υπουργείου έχει συναρμο¬ 
διότητα υπογραφής κοινών αποφάσεων Υπουργείων 
εκτός των θεμάτων του Τομέα Πρόνοιας όπως έχει καθο¬ 
ριστεί με προγενέστερες διατάξεις. 

Β. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ ΠΡΟΝΟΙΑΣ 

Άρθρο 6 

Μεταβίβαση δικαιώματος υπογραφής εγγράφων "με 
εντολή Υπουργού" 

Ο Γενικός Γραμματέας Πρόνοιας έχει δικαίωμα υπο¬ 
γραφής εγγράφων "με εντολή Υπουργού" για τα εξής θέ¬ 
ματα της Γ ενικής Γ ραμματείας Πρόνοιας: 

Την έγκριση προϋπολογισμού, απολογισμού και ισολογι¬ 
σμού των Νομικών Προσώπων του Τομέα Πρόνοιας, που 
εποπτεύονται από την Κεντρική Υπηρεσία του Υπουργείου. 

Άρθρο 7 

Ο Γενικός Γραμματέας της Γενικής Γραμματείας Πρό¬ 
νοιας προσυπογράφει, για τη σύμφωνη γνώμη, τις αποφά¬ 
σεις που αναφέρονται σε οικονομικά θέματα και θέματα 
κατάστασης προσωπικού και αφορούν τα Νομικά Πρόσω¬ 
πα του Τομέα Πρόνοιας και του Τμήματος Προσωπικού 
Φορέων του Εθνικού Συστήματος Κοινωνικής Φροντίδας. 

Άρθρο 8 

Συναρμοδιότητα υπογραφής κοινών αποφάσεων 

Ο Γενικός Γραμματέας της Γενικής Γραμματείας Πρό¬ 
νοιας έχει συναρμοδιότητα υπογραφής κοινών αποφάσε¬ 
ων Υπουργείων για τα θέματα του Τομέα Πρόνοιας, σύμ¬ 
φωνα με τις κείμενες διατάξεις. 

Γ. ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥΘΥΝΤΩΝ 

Άρθρο 9 

Γ ενικές αρμοδιότητες 

Κάθε Γ ενικός Διευθυντής προϊσταται αμέσως μετά τον 
Υπουργό, τον Υφυπουργό και το Γ ενικό Γ ραμματέα Υγεί¬ 
ας και Πρόνοιας των Διευθύνσεων από τις οποίες συ¬ 
γκροτείται η Γ ενική του Διεύθυνση και έχει εκτός από τις 
αρμοδιότητες, που αναφέρονται στο άρθρο 119 του 
Π.Δ/τος 95/2000 και τις ακόλουθες με το δικαίωμα υπο¬ 
γραφής "με εντολή Υπουργού". 

1. Την έκδοση εγκυκλίων διαταγών και παροχή οδηγιών 
προς τις Υπηρεσίες, τα Νομικά Πρόσωπα και τις Ομάδες 
Εργασίας, για τη μεθόδευση και το συντονισμό της δρα- 
στηριότητός τους με σκοπό την εύρυθμη λειτουργία των 
Υπηρεσιώντου Υπουργείου. 

2. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα δικαστήρια 
(τακτικά, διοικητικά, ΣτΕ κ.λπ.) και στις διάφορες επιτρο¬ 
πές επι θεμάτων αρμοδιότητας. 

3. Την ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επι αναφορών, 
ερωτήσεων, επερωτήσεων κ.λπ., που αφορούν Υπηρε¬ 
σίες και Νομικά Πρόσωπα αρμοδιότητάςτους. 

4. Τη λήψη αναγκαίων μέτρων για την εύρυθμη λειτουρ¬ 
γία των Νομικών Προσώπων αρμοδιότητάςτους. 

5. Την έγκριση λήψης πάσης φύσεως αδειών πλην 
αναρρωτικών στους Προϊσταμένους των Διευθύνσεων 
των Υπηρεσιών τους. 

Για τις περιπτώσεις που αφορούν οικονομικά θέματα 
πρέπει να λαμβάνονται υπόψη τα οριζόμενα στο άρθρο 7 
της 2850/18.4.2000 απόφασης του Πρωθυπουργού και 
του Υπουργού Υγείας και Πρόνοιας. 

Άρθρο 10 

Ειδικές αρμοδιότητες 

ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 

Ο Γ ενικός Διευθυντής Υγείας εκτός των αρμοδιοτήτων 
του άρθρου 9 της παρούσας απόφασης έχει και τις εξής 
αποκλειστικές αρμοδιότητες με το δικαίωμα υπογραφής 
"με εντολή Υπουργού". 

1. Τις αποφάσεις έγκρισης, για την εκτός έδρας κίνηση 
ως και έγκρισης καθ' υπέρβαση των καθοριζομένων εκά- 
στοτε ημερών, του προσωπικού των εποπτευομένων Νο¬ 
μικών Προσώπων. 

2. Τους διορισμούς γιατρών υπόχρεων υπηρεσίας υπαί¬ 
θρου σε Περιφερειακά Ιατρεία και Κέντρα Υγείας (Ν.Δ. 
67/1968 ΦΕΚ 303 Α). 

3. Τις αποφάσεις καθορισμού χρόνου υπηρεσίας για¬ 
τρών του Ε.Σ.Υ. ως χρόνου εκπληρώσεωςτης υπηρεσίας 
υπαίθρου του Ν.Δ. 67/1968. 

4. Τις αποφάσεις αναστολών, απαλλαγών της υποχρε- 
ώσεως υπηρεσίας υπαίθρου του Ν.Δ. 67/1968. 

5. Τις αποφάσεις τοποθέτησης γιατρών και οδοντογια¬ 
τρών για ειδίκευση Ν. 123/1975 (ΦΕΚ 172 Α), Ν. 1397/1983 
(ΦΕΚ 143 Α), Ν. 1579/1985 (ΦΕΚ 217 Α), Ν. 1759/1988 
(ΦΕΚ50Α),Ν. 2071/1992 (ΦΕΚ 123 Α), Ν. 2194/1994 (ΦΕΚ 
34 Α), Ν. 2256/1994 (ΦΕΚ 196 Α), Ν. 2519/1997 (ΦΕΚ 165 
Α) και Π.Δ. 390/1991 (ΦΕΚ 140 Α). 

6. Τις ενέργειες, που αφορούν θέματα υγείας και εμπλέ¬ 
κονται άλλα Υπουργεία ή Υπηρεσίες με παρεμφερές ή συ¬ 
μπληρωματικό έργο. 

7. Τη διάθεση χρήσης μηχανημάτων, εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 
του Υπουργείου, Νομικά Πρόσωπα, Οργανισμούς και 
Ιδρύματα του Τομέα Υγείας. 

8. Τις αποφάσεις διορισμού γιατρών του Ε.Σ.Υ., πλην 
των περιπτώσεων για τις οποίες γίνεται χρήση του δικαι¬ 
ώματος του άρθρου 69 παρ. 5του Ν. 2071/1992 και εκεί¬ 
νων για τις οποίες διαπιστώνεται διαφωνία της Υπηρεσίας 
για λόγους νομιμότητας του σχετικού πρακτικού επιλο¬ 
γής του αρμόδιου ΣΚΕΙΟΠΝΙ. 

9. Τις αποφάσεις παραίτησης γιατρών Ε.Σ.Υ. 

10. Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
των Υπηρεσιών του Υπουργείου αρμοδιότητάς του και 
των εποπτευομένων Νομικών Προσώπωντου Τομέα Υγεί¬ 
ας ποσού μέχρι 15.000.000 δρχ., ύστερα από Υπουργική 
απόφαση σκοπιμότητας. 


ΓΕΝΙΚΟΣ ΔΙΕΥΘΥΝΤΗΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΚΑΙ ΤΕΧΝΙΚΩΝ ΥΠΟΔΟΜΩΝ 

Ο Γ ενικός Διευθυντής Διοικητικής Υποστήριξης και Τε¬ 
χνικών Υποδομών εκτός των αρμοδιοτήτων του άρθρου 9 
της παρούσας απόφασης έχει και τις εξής αποκλειστικές 
αρμοδιότητες με το δικαίωμα υπογραφής "με εντολή 
Υπουργού". 

1. Τις αποφάσεις θέσης σε διαθεσιμότητα υπαλλήλων 
του Υπουργείου. 

2. Τη χορήγηση άδειας άσκησης ιδιωτικού έργου με 
αμοιβή ή χωρίς αμοιβή. 

3. Τις αποφάσεις έγκρισης, για την εκτός έδρας κίνηση 
ως και έγκρισης καθ' υπέρβαση των καθοριζομένων εκά- 
στοτε ημερών, του προσωπικού του Υπουργείου. 

4. Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικώς προϊ¬ 
στάμενος. 

5. Τις εντολές για διενέργεια απογραφών και τήρηση 
στατιστικών στοιχείων του ελεγχόμενου από το Υπουρ¬ 
γείο δυναμικού. 

6. Την έγκριση φιλοξενίας ξένων προσωπικοτήτων και 
εκδηλώσεων δημοσίων σχέσεων. 

7. Την έγκριση απολογιστικών στοιχείων προγραμμά¬ 
των χρηματοδοτουμένων από διεθνείς και κοινοτικούς 
χρηματοδοτικούς οργανισμούς. 

8. Την έγκριση εγκατάστασης τηλεφωνικών συνδέσε¬ 
ων, τον καθορισμό του αριθμού των συνδιαλέξεων (Υπη¬ 
ρεσιών και Νομικών Προσώπων), που επιτρέπονται κατά 
μήνα, για κάθε τηλεφωνική σύνδεση και τον καθορισμό 
των Υπηρεσιών, που δικαιούνται να πραγματοποιούν κρα¬ 
τικές υπεραστικές συνδιαλέξεις μέσω Ο.Τ.Ε. 

9. Την έγκριση εγκατάστασης τηλετύπων, ευθειών συν¬ 
δέσεων εξωκειμένων γραμμών, τερματικών κέντρων κ.λπ. 
στις κεντρικές υπηρεσίες του Υπουργείου. 

10. Την εξουσιοδότηση του προσωπικού του Υπουργεί¬ 
ου και των εποπτευομένων Νομικών Προσώπων, Οργανι¬ 
σμών και Επιχειρήσεων να χειρίζεται διαβαθμισμένο υλι¬ 
κό και την άρση αυτής. 

11. Την έγκριση αλλαγής κινητήρα και υπερκατανάλω¬ 
σης καυσίμων των αυτοκινήτων του Υπουργείου και των 
εποπτευομένων Ν.Π.Δ.Δ. 

12. Την έγκριση θέσης σε κυκλοφορία αυτοκινήτων, 
που προέρχονται από δωρεές. 

13. Τις προτάσεις για θέση σε κυκλοφορία ως και την 
άρση από την κυκλοφορία αυτοκινήτων του Υπουργείου 
και των Ν.Π.Δ.Δ. 

14. Τις πράξεις αγοράς και διάθεσης αυτοκινήτων από 
τον ΟΔΔΥ. 

15. Τον ετήσιο προγραμματισμό επιμόρφωσης υπαλλή- 
λωντουΥπουργείουκαιτωνεποπτευομένωνΝ.Π.Δ.Δ. 

16. Την οργάνωση και παρακολούθηση των υπαγομέ- 
νων στο Υπουργείο δημοσίων ανεξαρτήτων ιδρυμάτων 
και τη μέριμνα για την εκπαίδευση του προσωπικού τους 
στα μέσα πυρασφάλειας. 

17. Τηνπρόταση για ένταξη στον Ενιαίο Πίνακα Ζωτικών 
Βιομηχανιών, Ιδρυμάτων, Οργανισμών, Κλινικών και Επι¬ 
χειρήσεων. 

18. Τις οδηγίες στις αρμόδιες Υπηρεσίες για τη διαδι¬ 
κασία πολιτικής επιστράτευσης του προσωπικού, τομέα 
δράσης του Υπουργείου και τη δέσμευση και την επίταξη 
εφοδίων υλικών και μέσων απαραιτήτων για την αντιμε¬ 
τώπιση αναγκών. 

19. Τη συμμετοχή του Υπουργείου στις διενεργούμενες 
ασκήσεις Π.ΑΜ. - Π.Σ.Ε.Α.. 

20. Τη χορήγηση και την ακύρωση ονομαστικών και 
ομαδικών αναστολών κατάταξης σε εφέδρους, που επι¬ 
στρατεύονται, των Διευθύνσεων και Υπηρεσιών του 
Υπουργείου και των υπαγόμενων στην αρμοδιότητα αυ¬ 
τού Νομικών Προσώπων Δημοσίου και Ιδιωτικού Δικαίου 
και ιδιωτικών επιχειρήσεων και κλινικών. 

21. Τη σύνταξη περιοδικών εκθέσεων δραστηριότητας 
της Π.ΑΜ. - Π.Σ.Ε.Α. 

22. Τα θέματα, που υπάγονται στον κανονισμό ασφα¬ 
λείας διαβαθμισμένου υλικού, εθνικού, ΝΑΤΟ, Ε.Ε., που 
αναφέρονται στις πολιτικές δυνάμεις του Υπουργείου. 

23. Τον καθορισμό συσκέψεων για θέματα Π.ΑΜ. - 
Π.Σ.Ε.Α. 

24. Τα μέτρα συναγερμού. 

25. Τη σύσταση και λειτουργία γραφείων Π.ΑΜ. - 
Π.Σ.Ε.Α. σε οργανισμούς και επιχειρήσεις του Ενιαίου Πί¬ 
νακα Ζωτικών Βιομηχανιών Α’ Κατηγορίας. 

26. Την εκπαίδευση και μετεκπαίδευση υπαλλήλων του 
Υπουργείου και των εποπτευομένων από αυτό Νομικών 
Προσώπων και λοιπών φορέων σε θέματα Π.ΑΜ. - Π.Σ.Ε.Α. 
και την ειδική εκπαίδευση του ιατρικού προσωπικού της 
χώρας σε θέματα ραδιοβιολογικής και χημικής αμύνης. 

27. Την παροχή οδηγιών στις Νομαρχιακές Αυτοδιοική¬ 
σεις για την κατάρτιση των τοπικών τους σχεδίων Π.ΑΜ. - 
Π.Σ.Ε.Α.. 

28. Την έγκριση τωντοπικών σχεδίωντων Νομαρχιακών 
Αυτοδιοικήσεων. 

29. Την έγκριση απολογιστικών στοιχείων προγραμμά¬ 
των χρηματοδοτουμένων από διεθνείς και κοινοτικούς 
χρηματοδοτικούς οργανισμούς. 

30. Την έγκριση σκοπιμότητας για δαπάνες δημοσίων 
σχέσεων μέχρι του ποσού των 50.000 δρχ. 

31. Την υπογραφή αποφάσεων για την έγκριση ανάλη¬ 
ψης και διάθεσης πιστώσεων και πράξεων αναγνώρισης 
δαπανών, καθώς και την έκδοση χρηματικών ενταλμάτων 
ποσού από 30.000.001 - 100.000.000 δρχ. για εξειδικευ- 
μένες δαπάνες. 

32. Την υπογραφή εντολών κατανομής πιστώσεων του 
Π.Δ.Ε. από 30.000.001 - 100.000.000 δρχ., ύστερα από 
προγραμματική Υπουργική απόφαση. 

33. Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
των Υπηρεσιών του Υπουργείου αρμοδιότητάς του πο¬ 
σού μέχρι 15.000. 000 δρχ., ύστερα από Υπουργική από¬ 
φαση σκοπιμότητας. 

34. Την υπογραφή αποφάσεων έγκρισης, ανάληψης και 
διάθεσης πιστώσεων και πράξεων αναγνώρισης δαπα¬ 
νών, την έκδοση χρηματικών ενταλμάτων καθώς και απο¬ 
φάσεων έκδοσης και παράτασης χρηματικών ενταλμά¬ 
των προπληρωμής, από τις πιστώσεις του τακτικού προϋ¬ 
πολογισμού και των ειδικών λογαριασμών για ποσά από 
30.000.001 - 40.000.000 δρχ. για μη εξειδικευμένες δαπά¬ 
νες, ύστερα από Υπουργική απόφαση σκοπιμότητας. 

35. Την έγκριση σκοπιμότητας επισκευών, διαρρυθμίσε¬ 
ων, βελτιώσεων αποπεράτωσης, συντήρησης κτιρίων, προ¬ 
μήθειας και συντήρησης εξοπλισμού πάσης φύσεως των 
Υπηρεσιώντου Υπουργείου ποσού μέχρι 2.000.000 δρχ. 

36. Τις αποφάσεις αποδοχής αιτήσεων συμμετοχής σε 
κλειστό διαγωνισμό. 

37. Τις αποφάσεις κατακύρωσης διαγωνισμών για προ¬ 
μήθεια ειδών. 

38. Τις ματαιώσεις διαγωνισμών και την προμήθεια των 
ειδών με διαπραγμάτευση ή διαπραγμάτευση χωρίς δια¬ 
γωνισμό. 


39. Την κήρυξη προμηθευτή εκπτώτου και την προμή¬ 
θεια του είδους σε βάρος του με οποιοδήποτε τρόπο. 

40. Τη μετάθεση συμβατικού χρόνου παράδοσης ή 
φόρτωσης του είδους. 

41. Την επιβολή ή μη προστίμου για εκπρόθεσμη παρά¬ 
δοση ή φόρτωση συμβατικού είδους ή έκπτωση τιμής για 
ποιοτικές αποκλίσεις ή επιβολή ποινής για αντισυμβατική 
ενέργεια του προμηθευτή σε ύψος προστίμου. 

42. Την έγκριση παραλαβής ή απόρριψης είδους για 
χρονική υπηρημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος αξίας 
της υπό κρίσιν ποσότητας. 

43. Τον καταλογισμό του διαφέροντος σε βάρος έκπτω¬ 
του προμηθευτή και επιβολή των προβλεπομένων άλλων 
κυρώσεων. 

44. Τις οριστικές ανακοινώσεις ανάθεσης μετά από δια¬ 
πραγμάτευση σε εκτέλεση σχετικών αποφάσεων. 

45. Τις οριστικές ανακοινώσεις κατακυρώσεων σε εκτέ¬ 
λεση σχετικών αποφάσεων. 

46. Την υπογραφή συμβάσεων. 

47. Την παράταση συμβατικού χρόνου παράδοσης ή 
φόρτωσης του είδους με επιφύλαξη των δικαιωμάτωντου 
Δημοσίου επιβολής προστίμου για εκπρόθεσμη παράδο¬ 
ση ή φόρτωση. 

Για τις περιπτώσεις από 36 έως και 47 το ποσόν καθορί¬ 
ζεται από 15.000.001 δρχ. έως 40.000.000 δρχ. 

Δ. ΑΡΜΟΔΙΟΤΗΤΕΣ ΔΙΕΥΘΥΝΤΩΝ 
Άρθρο 11 

1. Μεταβιβάζουμε στους Διευθυντές της Κεντρικής 
Υπηρεσίας του Υπουργείου και στους νόμιμους αναπλη¬ 
ρωτές τους το δικαίωμα να υπογράφουν "μ ε εντολή 
Υπουργού" τις αποφάσεις, εντάλματα, εντολές, έγγραφα 
κ.λπ. και να ασκούν εκτός από τις αρμοδιότητες του άρ¬ 
θρου 120 του Π.Δ. 95/2000 και τις εξής αρμοδιότητες: 

α. Ταερωτήματαπροςτο ΚΕ.Σ.Υ., για θέματα, που απαι¬ 
τείται γνωμοδότηση αυτού απάτην κείμενη νομοθεσία και 
δεν έχουν το χαρακτήρα της γενικότερης και καθοριστι¬ 
κής σημασίας. 

β. Την παραπομπή θεμάτων σε άλλες δημόσιες αρχές ή 
υπηρεσίες για γνωμοδότηση ή μελέτη, με εξαίρεση τα ερω¬ 
τήματα στο Γ ραφείο Νομικού Συμβούλου του Υπουργείου. 

γ. Την πρόταση έκδοσης εντολών προς τους υπαλλήλους, 
για μετάβαση εκτός έδρας, προς εκτέλεση υπηρεσίας. 

δ. Την έγκριση χορήγησης αντιγράφων πρωτοτύπων 
εγγράφων με διαβάθμιση άκρως απόρρητο, απόρρητο 
και εμπιστευτικό. 

ε. Τη συγκρότηση Επιτροπών εκκαθάρισης των αρχείων 
της μονάδας της οποίας προϊστανται. 

στ. Τις εισηγήσεις προς τη Διεύθυνση Οικονομικού για 
αύξηση του ποσοστού διάθεσης, τη μεταφορά από ΚΑΕ σε 
ΚΑΕ ως και τη μεταφορά πιστώσεων προς τις Περιφερεια¬ 
κές Διοικήσεις Νομών και τις Νομαρχιακές Αυτοδιοικήσεις. 

ζ. Την έγκριση λήψης πάσης φύσεως αδειών πλην αναρ- 
ρωτικών στους Προϊσταμένους των Τμημάτων και τους 
υπαλλήλους των Υπηρεσιών τους. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι Διευθυντές και οι νόμι¬ 
μοι αναπληρωτές τους έχουν δικαίωμα υπογραφής εγ¬ 
γράφων" με εντολή Υπουργού" και για τα εξής θέματα: 

α. ΔΙΕΥΘΥΝΤΗΣ ΔΙΕΥΘΥΝΣΗΣ ΠΡΟΣΩΠΙΚΟΥ ΝΟΜΙ¬ 
ΚΩΝ ΠΡΟΣΩΠΩΝ 

1. Τις αποφάσεις απόλυσης των γιατρών του Ε.Σ.Υ. και 

του λοιπού ιατρικού προσωπικού των εποπτευόμενων Νο¬ 
σηλευτικών Ιδρυμάτων Ν.Δ. 2592/1953, Κέντρων Υγείας, 
Κέντρων Ψυχικής Υγείας και Περιφερειακών Ιατρείων λό¬ 
γω 35/ετίας ή ορίου ηλικίας ή θανάτου ή έκπτωσης ή αυτο¬ 
δίκαιος λύσης της υπαλληλικής σχέσης λόγω παραίτησης. 

2. Τις απαντήσεις επι θεμάτων υπηρεσιακής κατάστα¬ 
σης του προσωπικού των Νοσηλευτικών Ιδρυμάτων Ν.Δ. 
2592/53. 

3. Τα ερωτήματα σε αρμόδιες δημόσιες αρχές, για γνω¬ 
μοδότηση ή μελέτη θεμάτων που αφορούν διορισμό, πρό¬ 
σληψη ή απόλυση ιατρικού, διοικητικού και λοιπού προ¬ 
σωπικού των Νοσηλευτικών Ιδρυμάτων του Ν.Δ. 2592/53. 

4. Την υπογραφή εγγράφων προς τους φορείς, προκει- 
μένου να υποδείξουν μέλη τους σε συλλογικά όργανα 
όπου ο νόμος ορίζει. 

5. Τηνπαράτασηπαραμονήςτωνστρατευμένων ιατρών 
στη θέση του Περιφερειακού Ιατρείου που κατέχουν, με¬ 
τά την αποστράτευσή τους για συμπλήρωση της ετήσιας 
υποχρεωτικής υπηρεσίας υπαίθρου. 

6. Την προκήρυξη της πλήρωσης των θέσεων ιατρών 
υποχρέων υπηρεσίας υπαίθρου στα Περιφερειακά Ια¬ 
τρεία και Κέντρα Υγείας. 

7. Τον καθορισμό αποδοχών προσωπικού με σχέση ερ¬ 
γασίας ιδιωτικού δικαίου, ανεξάρτητα από την ιδιότητά 
του αρμοδιότητας της Διεύθυνσης όπως αυτές καθορίζο¬ 
νται εκάστοτε ή ορίζονται από δικαστικές αποφάσεις. 

8. Τα θέματα υπηρεσιακής κατάστασης υπαλλήλωντου 
Εθνικού Κέντρου Αμεσης Βοήθειας (ΕΚΑΒ) πλην ερωτη¬ 
μάτων στα Υπηρεσιακά Συμβούλια. 

β. ΔΙΕΥΘΥΝΤΗΣ ΔΙΕΥΘΥΝΣΗΣ ΠΡΟΣΩΠΙΚΟΥ 

1. Τις αποφάσεις απόλυσης του προσωπικού του 
Υπουργείου και των εποπτευομένων Ν.Π.Δ.Δ. πλην των 
Νοσηλευτικών Ιδρυμάτων, Κέντρων Υγείας, Κέντρων Ψυ¬ 
χικής Υγείας και Περιφερειακών Ιατρείων, λόγω 35/ετίας 
ή ορίου ηλικίας ή θανάτου ή έπτωσης ή αυτοδίκαιης λύ¬ 
σης της υπαλληλικής σχέσης, λόγω παραίτησης. 

2. Τις ανακοινώσεις αποφάσεων διορισμού και απόλυ¬ 
σης ή αποδοχής παραίτησης υπαλλήλων των Πολιτικών 
Γ ραφείων. 

3. Τη μίσθωση μεταφορικών μέσων δημόσιας χρήσης ή 
σχετική πρόταση κατά τα ισχύοντα. 

4. Την υπογραφή εγγράφων προς τους φορείς, προκει- 
μένου να υποδείξουν μέλη τους σε συλλογικά όργανα, 
όπου ο νόμος ορίζει. 

5. Τα ερωτήματα στις δημόσιες αρχές για γνωμοδότη¬ 
ση ή μελέτη θεμάτων υπηρεσιακής κατάστασης των 
υπαλλήλωντου Υπουργείου. 

6. Την έγκριση του ετήσιου προγράμματος κανονικών 
αδειών των υπαλλήλων της Κεντρικής Υπηρεσίας του 
Υπουργείου. 

7. Τις εντολές κίνησης και επισκευών οχημάτων του 
Υπουργείου. 

8. Τον καθορισμό αποδοχών προσωπικού με σχέση ερ¬ 
γασίας ιδιωτικού δικαίου, ανεξάρτητα από την ιδιότητά 
του, αρμοδιότητας της Διεύθυνσης Προσωπικού του 
Υπουργείου, όπως αυτές καθορίζονται εκάστοτε ή ορίζο¬ 
νται από δικαστικές αποφάσεις. 

9. Τις αποφάσεις μετατάξεων Ν. 2683/1999 (άρθρα 69 
και 70) υπαλλήλωντου Υπουργείου. 

γ. ΔΙΕΥΘΥΝΤΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΚΑΙ 
ΕΡΕΥΝΑΣ 

1. Την πρόταση του ετήσιου προγραμματισμού επιμόρ¬ 
φωσης των υπαλλήλωντου Υπουργείου και των εποπτευ¬ 
ομένων Ν.Π.Δ.Δ. 


2. Την πρόταση επιλογής υπαλλήλων του Υπουργείου 
και Ν.Π.Δ.Δ., για παρακολούθηση προγράμματος εκπαί¬ 
δευσης στο εσωτερικό ή εξωτερικό. 

δ. ΔΙΕΥΘΥΝΤΗΣ ΔΙΕΥΘΥΝΣΗΣ ΠΛΗΡΟΦΟΡΙΚΗΣ 

1. Την παρακολούθηση και το συντονισμό των προ¬ 
γραμμάτων Πληροφορικής του Υπουργείου και των επο¬ 
πτευομένων Ν.Π.Δ.Δ. ως και των Μ.Ο.Π. Πληροφορικής. 

ε. ΔΙΕΥΘΥΝΤΗΣ ΔΙΕΥΘΥΝΣΗΣ ΟΙΚΟΝΟΜΙΚΟΥ 

1. Την έκδοση αποφάσεων ορισμού ή αντικατάστασης 
υπολόγων διαχειριστών του Υπουργείου, ύστερα από 
πρόταση της Διεύθυνσης Προσωπικού. 

2. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων, καθώς και αποφάσεων 
έκδοσης και παράτασης χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
και των ειδικών λογαριασμών ως και την έκδοση αποφά¬ 
σεων επιχορήγησης σε ιδρύματα και οργανισμούς για 
εξειδικευμένες και μη πιστώσεις ποσού 5.000.001 μέχρι 
30.000.000 δρχ. 

3. Την έκδοση εντολών κατανομής ποσού από 
5.000.001 μέχρι 30.000.000 δρχ. για πίστωση των δευτε¬ 
ροβάθμιων λογαριασμών του Π.Δ.Ε., ύστερα από προ¬ 
γραμματική Υπουργική απόφαση. 

4. Την κίνηση Τραπεζικών Λογαριασμών του Υπουργείου, 
με την έκδοση και υπογραφή επιταγών ανεξαρτήτου ποσού 
προς εκτέλεση των αποφάσεων των αρμοδίων οργάνων. 

5. Την έκδοση εντολών καταβολής μισθών και ημερομι¬ 
σθίων και άλλων αποδοχών των υπαλλήλων της Κεντρικής 
Υπηρεσίας του Υπουργείου με καταστάσεις ή εντάλματα. 

6. Την έγκριση και αναγνώριση δαπανών ανεξαρτήτως 
ποσού, σε εκτέλεση δικαστικής απόφασης ή δαπάνης 
που έχει νόμιμα εκκαθαριστεί. 

7. Την υπογραφή εισηγήσεων των προς έγκριση πρού- 
πολογισμώντων Νοσηλευτικών Ιδρυμάτων Ν. 2592/1953. 

8. Τις προτάσεις στο Υπουργείο Οικονομικών για εγ¬ 
γραφή στον προϋπολογισμό εξόδων του Υπουργείου, πι¬ 
στώσεων προς τα πραγματοποιηθέντα έσοδα και για 
έγκριση πιστώσεων διενέργειας διορισμών, προαγωγών, 
μεταθέσεων, μετατάξεων και λοιπών μεταβολών στην κα¬ 
τάσταση των υπαλλήλων. 

στ. ΔΙΕΥΘΥΝΤΗΣ ΔΙΕΥΘΥΝΣΗΣ ΠΡΟΜΗΘΕΙΩΝ 

1. Τις αποφάσεις σε ενστάσεις κατά συμμετοχής προ¬ 
μηθευτή σε διαγωνισμό ή κατά της διενέργειας διαγωνι¬ 
σμού ή κατά της διακήρυξης. 

2. Τις αποφάσεις για την απαλλαγή προμηθευτή από 
την υποχρέωση προσκόμισης υπολοίπου συμβατικής πο¬ 
σότητας. 

3. Τον αποκλεισμό συμμετοχής προμηθευτή σε διαγω¬ 
νισμούς για οποιαδήποτε αιτία εφόσον η γνωμοδότηση 
των συλλογικών οργάνων είναι ομόφωνη. 

4. Τις διακηρύξεις διαγωνισμών και τις αποφάσεις ανα¬ 
βολών και επαναλήψεων διαγωνισμών. 

5. Τις αποφάσεις αποδοχής αιτήσεων συμμετοχής σε 
κλειστό διαγωνισμό. 

6. Τις αποφάσεις κατακύρωσης διαγωνισμών για προ¬ 
μήθεια ειδών. 

7. Τις ματαιώσεις διαγωνισμών και την προμήθεια των 
ειδών με διαπραγμάτευση ή διαπραγμάτευση χωρίς δια¬ 
γωνισμό. 

8. Την κήρυξη προμηθευτή εκπτώτου και την προμήθεια 
του είδους σε βάρος του με οποιοδήποτε τρόπο. 

9. Τη μετάθεση συμβατικού χρόνου παράδοσης ή φόρ- 
τωσηςτου είδους. 

10. Την επιβολή ή μη προστίμου για εκπρόθεσμη παρά¬ 
δοση ή φόρτωση συμβατικού είδους ή έκπτωση τιμής για 
ποιοτικές αποκλίσεις ή επιβολή ποινής για αντισυμβατική 
ενέργεια του προμηθευτή σε ύψος προστίμου. 

11. Την έγκριση παραλαβής ή απόρριψης είδους για 
χρονική υπηρημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος αξίας 
της υπό κρίσιν ποσότητας. 

12. Τον καταλογισμό του διαφέροντος σε βάρος έκπτω¬ 
του προμηθευτή και επιβολή των προβλεπομένων άλλων 
κυρώσεων. 

13. Τις οριστικές ανακοινώσεις ανάθεσης μετά από δια¬ 
πραγμάτευση σε εκτέλεση σχετικών αποφάσεων. 

14. Τις οριστικές ανακοινώσεις κατακυρώσεων σε εκτέ¬ 
λεση σχετικών αποφάσεων. 

15. Την υπογραφή συμβάσεων. 

16. Την παράταση συμβατικού χρόνου παράδοσης ή 
φόρτωσηςτου είδους με επιφύλαξη των δικαιωμάτων του 
Δημοσίου επιβολής προστίμου για εκπρόθεσμη παράδο¬ 
ση ή φόρτωση. 

Για τις περιπτώσεις από 4 έως και 16 το ποσόν ορίζεται 
από 5.000.001 δρχ. έως 15.000.000 δρχ. 

ζ. ΔΙΕΥΘΥΝΤΗΣ ΔΙΕΥΘΥΝΣΗΣ ΔΙΕΘΝΩΝ ΣΧΕΣΕΩΝ 

1. Τις προτάσεις επιλογής υπαλλήλων για εκπροσώπη¬ 
ση στην Ευρωπαϊκή Ενωση. 

2. Τηνπρόταση επιλογής υπαλλήλων για εκπροσώπηση 
στο εξωτερικό ή σε συνέδρια και άλλες διεθνείς συναντή¬ 
σεις στο εσωτερικό και το εξωτερικό. 

η. ΔΙΕΥΘΥΝΤΗΣ ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕΣΙΩΝ 

1. Τη μέριμνα κατάρτισης κτιριολογικών προγραμμά¬ 
των Ν.Π.Δ.Δ., που εποπτεύονται από το Υπουργείο. 

2. Τη θεώρηση σχεδιαγραμμάτων απαλλοτριουμένωνή 
παραχωρουμένων εκτάσεων, σε εκτέλεση διατάξεων Λαϊ¬ 
κής Κατοικίας, αποκατάστασης θεομηνιοπλήκτων, στε- 
γαστικής αποκατάστασης παλαιών και νέων προσφύγων 
και των αρχιτεκτονικών τύπων και γενικά των τεχνικών με¬ 
λετών και εκθέσεων αρμοδιότητας του Υπουργείου. 

3. Τη θεώρηση πινακίων αμοιβών μελετών και επιβλέψε¬ 
ων έργων. 

4. Την άσκηση καθηκόντων Προϊσταμένης Αρχής ή Δι- 
ευθυνούσης Υπηρεσίας σε έργα Νομικών Προσώπων 
εποπτευομένων από το Υπουργείο, για τα οποία η Διεύ¬ 
θυνση Τεχνικών Υπηρεσιών έχει ορισθεί αρμόδια κατόπιν 
Υπουργικής απόφασης. 

5. Τη μελέτη, αξιολόγηση και μεταφορά της Βιοϊατρικής 
Τεχνολογίας. 

6. Την εκτίμηση και αξιολόγηση του υπάρχοντος επι¬ 
στημονικού εξοπλισμού. 

7. Την εισήγηση προς τη Διεύθυνση Ανάπτυξης Μονά¬ 
δων Υγείας για καθορισμό κάλυψης των αναγκών σε νέο 
επιστημονικό εξοπλισμό και τον προγραμματισμό της. 

8. Τη σύνταξη ενιαίων προδιαγραφών και κανονισμών 
Νοσοκομειακής ασφαλείας και λειτουργίας του επιστη¬ 
μονικού εξοπλισμού. 

9. Την εισήγηση για τον προσδιορισμό των ελάχιστων 
απαιτήσεων σε επιστημονικό εξοπλισμό. 

10. Την παρακολούθηση της υλοποίησης των προγραμ¬ 
μάτων προμήθειας επιστημονικού εξοπλισμού. 

11. Τη συνεργασία με Οργανισμούς και Φορείς, για την 
ανάπτυξη του αντικειμένου της Βιοϊατρικής Τεχνολογίας. 

12. Την παροχή οδηγιών για την ορθολογική χρήση του 
επιστημονικού εξοπλισμού. 

13. Τη μελέτη και εισήγηση για τη λήψη μέτρων ως προς 


τη συντήρηση του επιστημονικού εξοπλισμού, την οργά¬ 
νωση και στελέχωση των μονάδων συντήρησης, την εκ¬ 
παίδευση του προσωπικού των μονάδων Βιοϊατρικής Τε¬ 
χνολογίας, την κατανομή, ανακατανομή ή ανανέωση του 
επιστημονικού εξοπλισμού, την κίνηση της διαδικασίας 
συντήρησής του και την καταγραφή του. 

14. Την εισήγηση για τις δυνατότητες ανάπτυξης μονάδων 
κατασκευής και συντήρησηςτου επιστημονικού εξοπλισμού. 

θ. ΔΙΕΥΘΥΝΤΗΣ ΔΙΕΥΘΥΝΣΗΣ ΕΠΙΘΕΩΡΗΣΗΣ 

1. Τις εντολές προς τους Επιθεωρητές, για τη διενέρ¬ 
γεια επιθεωρήσεων, διοικητικών και οικονομικών ελέγχων 
και διοικητικών ερευνών και ανακρίσεων. 

2. Στον προϊστάμενο της Διεύθυνσης Επιθεώρησης Μα¬ 
κεδονίας - Θράκης τις εντολές προς τους Επιθωρητές για 
τη διενέργεια επιθεωρήσεων, διοικητικών και οικονομι¬ 
κών ελέγχων και διοικητικών ερευνών και ανακρίσεων. 

Ε. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 
Άρθρο 12 

Εκχωρούμενες αρμοδιότητες σε Προϊσταμένους Τμημάτων 

1. Οι Προϊστάμενοι των Τμημάτων των Διευθύνσεων της 
Κεντρικής Υπηρεσίας του Υπουργείου και οι νόμιμοι ανα¬ 
πληρωτές τους έχουν το δικαίωμα υπογραφής εγγράφων 
"με εντολή Υπουργού" εκτός από τις αρμοδιότητες του άρ¬ 
θρου 121 του Π.Δ. 95/2000 και την παρακάτω αρμοδιότητα: 

Τις προτάσεις προς τη Διεύθυνση Προμηθειών διακίνη¬ 
σης υλικού της αρμοδιότητάς τους μέσω της Κ.Α.Υ. ή της 
Υπηρεσίας τους. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι Προϊστάμενοι των Τμη¬ 
μάτων και οι νόμιμοι αναπληρωτές τους έχουν δικαίωμα 
υπογραφής εγγράφων "με εντολή Υπουργού" και για τα 
εξής επιμέρους θέματα: 

α. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΠΡΟΣΩ¬ 
ΠΙΚΟΥ ΝΟΜΙΚΩΝ ΠΡΟΣΩΠΩΝ 

1. Τη διαβίβαση συνταξιοδοτικών φακέλων στην υπηρε¬ 
σία συντάξεως. 

2. Την κοινοποίηση ερμηνευτικών εγκυκλίων για ζητή¬ 
ματα προσωπικού, αποδοχών κ.λπ. υπαλλήλων Νοσηλευ¬ 
τικών Ιδρυμάτων Ν.Δ. 2592/53. 

3. Τις ανακοινώσεις διορισμού και παραίτησης ιατρών 
Ε.Σ.Υ., με θητεία και βεβαιώσεις μετά την εκπλήρωση 
υποχρεωτικής υπηρεσίας υπαίθρου. 

β. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΠΡΟΣΩ¬ 
ΠΙΚΟΥ 

1. Τη θεώρηση υπογραφών υπαλλήλων, όπου προβλέ- 
πεται, σύμφωνα με τις διατάξεις που ισχύουν. 

2. Τη διαβίβαση συνταξιοδοτικών φακέλων στην υπηρε¬ 
σία συντάξεων. 

3. Την κοινοποίηση πινάκων αρχαιότητας υπαλλήλων. 

4. Τις ανακοινώσεις υπηρεσιακών μεταβολών όλωντων 
υπαλλήλων του Υπουργείου. 

5. Την παραπομπή στα Υπηρεσιακά Συμβούλια των εν¬ 
στάσεων κατά των πινάκων αρχαιότητας και των υπηρε¬ 
σιακών εκθέσεων, καθώς και των ενστάσεων στις Υγειο¬ 
νομικές Επιτροπές για τη χορήγηση αναρρωτικών αδειών. 

6. Τις πράξεις αλλαγής ή προσθήκης επωνύμου υπαλ¬ 
λήλων. 

7. Τη βεβαίωση στοιχείων, που αναφέρονται στην υπη¬ 
ρεσιακή κατάσταση των υπαλλήλων του Υπουργείου. 

8. Την κοινοποίηση ερμηνευτικών εγκυκλίων για ζητή¬ 
ματα προσωπικού, αποδοχών κ.λπ. υπαλλήλων. 

9. Τις αποφάσεις χορήγησης μισθολογικών κλιμακίων 




7652 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


και επιδομάτων στους υπαλλήλους του Υπουργείου, κα¬ 
θώς και επιδομάτων στους υπαλλήλους όλων των Υπηρε¬ 
σιών, που υπηρετούν με σύμβαση. 

10. Τη χορήγηση κανονικών και αναρρωτικών αδειών, 
αδειών χωρίς αποδοχές ως και αδειών (λόγω υιοθεσίας 
τέκνου, μειωμένου ωραρίου εργασίας λόγω αναπηρίας 
υπαλλήλου ή τέκνου ή συζύγου του, ειδικής κανονικής 
άδειας για αεροθεραπεία σε υπαλλήλους αναπήρους πο¬ 
λέμου ειρηνικής περιόδου και ειδικής άδειας κύησης και 
λοχείας) σε υπαλλήλους του Υπουργείου και αυτών που 
υπηρετούν με σχέση εργασίας ιδιωτικού δικαίου. 

11. Την παραπομπή υπαλλήλων στις Υγειονομικές Επι¬ 
τροπές. 

12. Την επικύρωση αντιγράφων, εγγράφων με θεώρηση 
για την ακρίβειά τους. 

γ. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΟΙΚΟ¬ 
ΝΟΜΙΚΟΥ 

1. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων καθώς και αποφάσεις έκ¬ 
δοσης και παράτασης χρηματικών ενταλμάτων προπλη¬ 
ρωμής σε εκτέλεση του τακτικού προϋπολογισμού καιτων 
ειδικών λογαριασμών ως και την έκδοση αποφάσεων επι¬ 
χορήγησης σε ιδρύματα και οργανισμούς για εξειδικευμέ- 
νες και μη πιστώσεις για ποσά μέχρι 5.000.000 δρχ. 

2. Την έκδοση εντολών κατανομής πιστώσεων ποσού 
μέχρι 5.000.000 δρχ. για την πίστωση των δευτεροβαθ¬ 
μίων λογαριασμών του Π.Δ.Ε., ύστερα από προγραμματι¬ 
κή Υπουργική απόφαση. 

3. Την πιστοποίηση ή βεβαίωση των καταβαλλομένων 
αποδοχών, για φορολογική ή άλλη χρήση. 

δ.ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΠΡΟΜΗ¬ 
ΘΕΙΩΝ 

1. Την έκδοση διατακτικών για τη διάθεση του υλικού 
της αποθήκης, σε υπηρεσίες, ιδρύματα και ξένες χώρες. 

2. Τις ανακοινώσεις επαναλήψεων, αναβολών, ματαιώ¬ 
σεων διαγωνισμών σε εκτέλεση σχετικών αποφάσεων. 

3. Τις διακηρύξεις διαγωνισμών και τις αποφάσεις ανα¬ 
βολών και επαναλήψεων διαγωνισμών. 

4. Τις αποφάσεις αποδοχής αιτήσεων συμμετοχής σε 
κλειστό διαγωνισμό. 

5. Τις αποφάσεις κατακύρωσης διαγωνισμών για προ¬ 
μήθεια ειδών. 

6. Τις ματαιώσεις διαγωνισμών και την προμήθεια των 
ειδών με διαπραγμάτευση ή διαπραγμάτευση χωρίς δια¬ 
γωνισμό. 

7. Την κήρυξη προμηθευτή εκπτώτου και την προμήθεια 
του είδους σε βάρος του με οποιοδήπτε τρόπο. 

8. Τη μετάθεση συμβατικού χρόνου παράδοσης ή φόρ- 
τωσηςτου είδους. 

9. Την επιβολή ή μη προστίμου για εκπρόθεσμη παρά¬ 
δοση ή φόρτωση συμβατικού είδους ή έκπτωση τιμής για 
ποιοτικές αποκλίσεις ή επιβολή ποινής για αντισυμβατική 
ενέργεια του προμηθευτή σε ύψος προστίμου. 

10. Την έγκριση παραλαβής ή απόρριψης είδους για 
χρονική υπηρημερία προμηθευτή ή ποιοτικές αποκλίσεις 
του είδους και αντικατάσταση ή όχι αυτού σε ύψος αξίας 
της υπό κρίσιν ποσότητας. 

11. Τον καταλογισμό του διαφέροντος σε βάρος έκπτω¬ 
του προμηθευτή και επιβολή των προβλεπομένων άλλων 
κυρώσεων. 


12. Τις οριστικές ανακοινώσεις ανάθεσης μετά από δια¬ 
πραγμάτευση σε εκτέλεση σχετικών αποφάσεων. 

13. Τις οριστικές ανακοινώσεις κατακυρώσεων σε εκτέ¬ 
λεση σχετικών αποφάσεων. 

14. Την υπογραφή συμβάσεων. 

15. Την παράταση συμβατικού χρόνου παράδοσης ή 
φόρτωσηςτου είδους με επιφύλαξη τωνδικαιωμάτωντου 
Δημοσίου επιβολής προστίμου για εκπρόθεσμη παράδο¬ 
ση ή φόρτωση. 

Για τις περιπτώσεις από 2 έως και 15 το ποσόν ορίζεται 
μέχρι 5.000.000 δρχ. 

Άρθρο 13 

Για την πραγματοποίηση οποιοσδήποτε δαπάνης και 
πριν από κάθε άλλη ενέργεια απαιτείται έκδοση απόφα¬ 
σης σκοπιμότητας, η οποία συντάσσεται από την καθ’ 
ύλην αρμόδια Διεύθυνση και υπογράφεται από τα εξου¬ 
σιοδοτημένα, σύμφωνα μετηνπαρούσα απόφαση όργανα. 

Άρθρο 14 

Αρμοδιότητες προσυπογραφής 

Τα εξουσιοδοτη μένα με την παρούσα απόφαση όργανα 
κατά την υπογραφή των πράξεων από υπερκείμενα όργα¬ 
να σε περίπτωση διαφωνίας οφείλουν να τη διατυπώσουν 
εγγράφως. 

Οταν λείπει η γραπτή διαφωνία θεωρείται ότι συμφω¬ 
νούν με το περιεχόμενο του εγγράφου. 

Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Άρθρο 15 

Παραπομπή στο Αρχείο 

Τα όργανα τελικής υπογραφής κατά λόγο αρμοδιότη¬ 
τας μπορούν να παραπέμπουν στο Αρχείο υποθέσεις, 
που ολοκληρώθηκαν ή που δεν απαιτούν ενέργεια. 

Άρθρο 16 

Θέματα ευρύτερης σημασίας 

Οι Προϊστάμενοι Τμημάτων δύνανται θέματα ευρύτε¬ 
ρης σημασίας που επηρεάζουντη γενικότερη πολιτική, να 
τα φέρουν προς υπογραφή μέχρι το Διευθυντή της υπη¬ 
ρεσίας τους. 

Άρθρο 17 
Τελικές Διατάξεις 

1. Σε κάθε περίπτωση έκδοσης πράξεων, σύμφωνα με 
την απόφαση αυτή, θα πρέπει στο σκεπτικό τους να ανα¬ 
γράφεται αυτή η απόφαση. 

2. Οι εξουσιοδοτημένοι με την απόφαση αυτή να υπο¬ 
γράψουν "με εντολή Υπουργού" δύνανται να ενημερώ¬ 
νουν τα ανώτερα κλιμάκια για κάθε σοβαρό κατά την κρί¬ 
ση τους θέμα. 

3. Απάτη δημοσίευση της απόφασης αυτής καταργείται 
κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2000 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




